b"\n_START_ARTICLE_\nFlor\xc3\xb8 Lufthavn\n_START_SECTION_\nHistorie\n_START_PARAGRAPH_\nI 1930'erne begyndte man at benytte vandflyvere til og fra Flor\xc3\xb8. I 1950'erne kom de f\xc3\xb8rste id\xc3\xa9er og planer for en landbaseret lufthavn. Opf\xc3\xb8rslen af den f\xc3\xb8rste terminalbygning startede i 1956, men blev stoppet inden f\xc3\xa6rdigg\xc3\xb8relsen p\xc3\xa5 grund af Twin Otter flyet endnu ikke kunne flyve om vinteren. Stortinget besluttede i 1969 at f\xc3\xa6rdigg\xc3\xb8re lufthavnen og den 28. juli 1971 kunne den \xc3\xa5bne som den eneste i Sogn og Fjordane. Helipaden blev indviet i 1994. I 2000 udvidede man landingsbanen med 400 meter til de nuv\xc3\xa6rende 1300 meter._NEWLINE_Wider\xc3\xb8e fl\xc3\xb8j regelm\xc3\xa6ssig rutetrafik fra lufthavnens \xc3\xa5bning og indtil 2000 hvor Coast Air vandt den offentlige licitation over ruterne. I 2003 vandt Danish Air Transport buddet p\xc3\xa5 ruterne til Oslo og Bergen, og har siden fl\xc3\xb8jet dem med offentlig st\xc3\xb8tte."